CELEX: E2010P0008
Language: fi
Date: 2010-07-26 00:00:00
Title: EFTAn valvontaviranomaisen 26 päivänä heinäkuuta 2010 Islantia vastaan nostama kanne (Asia E-8/10)

7.10.2010   
            
            
               FI
            
            
               Euroopan unionin virallinen lehti
            
            
               C 271/25
            
         EFTAn valvontaviranomaisen 26 päivänä heinäkuuta 2010 Islantia vastaan nostama kanne
   (Asia E-8/10)
   2010/C 271/05
   EFTAn valvontaviranomainen, rue Belliard/Belliardstraat 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Markus Schneider, nosti 26 päivänä heinäkuuta 2010 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               toteamaan, että jättämällä toteuttamatta kaikki toimenpiteet, joita tarvitaan ETA-sopimuksen liitteessä VII olevassa 1 kohdassa tarkoitetun säädöksen (Euroopan parlamentin ja neuvoston direktiivi 2005/36/EY, annettu 7 päivänä syyskuuta 2005, ammattipätevyyden tunnustamisesta), sellaisena kuin sitä on mukautettu ETA-sopimukseen sen pöytäkirjan 1 mukaisesti, saattamiseksi osaksi kansallista lainsäädäntöä, tai jättämällä ilmoittamatta näistä toimenpiteistä valvontaviranomaiselle, Islannin tasavalta ei ole täyttänyt direktiivin 63 artiklan 1 kohdassa ja ETA-sopimuksen 7 artiklassa tarkoitettuja velvollisuuksiaan, ja
            
         
               2.
            
            
               määräämään Islannin tasavallan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteella puututaan siihen, ettei Islanti ole noudattanut EFTAn valvontaviranomaisen perusteltua lausuntoa, jonka mukaan Islanti on jättänyt antamatta kaikki tarvittavat toimenpiteet ammattipätevyyden tunnustamisesta annettua Euroopan unionin direktiiviä 2005/36/EY vastaavan ETAn säädöksen täysimääräiseksi panemiseksi täytäntöön, tai jättänyt ilmoittamatta näistä toimenpiteistä valvontaviranomaiselle.
            
         
               —
            
            
               Islannin puuttuvat toimenpiteet liittyvät muissa ETA-valtioissa hankitun ammattipätevyyden tunnustamista koskevien alakohtaisten kansallisten säädösten antamiseen.
            
         
               —
            
            
               EFTAn valvontaviranomainen toteaa, ettei se ole saanut Islannilta tietoja, joiden mukaan säädös olisi otettu täysimääräisesti kansalliseen lainsäädäntöön, eikä sillä ole muitakaan tietoja, joiden perusteella se voisi päätellä näin olevan.
            
         
               —
            
            
               Islannin hallitus ei ole kiistänyt viivettä säädöksen täytäntöönpanossa.